Toshkent viloyatining Yangiyo‘l shahri va Yangiyo‘l tumanining chegaralarini o‘zgartirish, shuningdek Yangiyo‘l shahrini viloyat bo‘ysunuvidagi shaharlar turkumiga kiritish to‘g‘risida

O‘zbekiston Respublikasi Konstitutsiyasining 78-moddasi hamda “O‘zbekiston Respublikasida ma’muriy-hududiy tuzilish masalalarini hal etish tartibi to‘g‘risida”gi O‘zbekiston Respublikasi Qonunining 5 va 10-moddalariga muvofiq, O‘zbekiston Respublikasi Oliy Majlisining Qonunchilik palatasi qaror qiladi:
 1. O‘zbekiston Respublikasi Vazirlar Mahkamasining taklifi qabul qilinib:
 Toshkent viloyatining Yangiyo‘l shahri va Yangiyo‘l tumanining chegaralari o‘zgartirilsin hamda Yangiyo‘l tumani hududi 42046,4 gektar va Yangiyo‘l shahri hududi 1102,0 gektar etib belgilansin; 
 Yangiyo‘l shahri viloyat bo‘ysunuvidagi shaharlar turkumiga kiritilsin.
 2. Belgilab qo‘yilsinki, Toshkent viloyatining Yangiyo‘l shahri tarkibiga o‘tkazilayotgan Yangiyo‘l tumani saylov okruglaridan (24-Farxod, 25-Mustaqillik, 26-Istiqlol, 27-Nodirabegim, 28-Fayzobod, 29-Muqimiy, 30-Mezon okruglaridan) saylangan xalq deputatlari Yangiyo‘l tuman Kengashining deputatlari xalq deputatlari Yangiyo‘l shahar Kengashining deputatlari hisoblanadi.
 3. Toshkent viloyati Yangiyo‘l shahri chegarasining tavsifi va grafik chizmasi hamda Yangiyo‘l tumani chegarasining grafik chizmasi O‘zbekiston Respublikasi Vazirlar Mahkamasi tomonidan taqdim etilgan 1 — 3-ilovalarga muvofiq tasdiqlansin.
 4. O‘zbekiston Respublikasi Vazirlar Mahkamasi ushbu Qarorning ijrosi bo‘yicha kompleks chora-tadbirlar amalga oshirilishini ta’minlasin.
 5. Ushbu Qaror O‘zbekiston Respublikasi Oliy Majlisi Senatiga yuborilsin.
 6. Ushbu Qaror qabul qilingan kundan e’tiboran kuchga kiradi.